Mitingas
Mitingas (nuo angl. meeting) – viešas susirinkimas svarbiems, dažniausiai – politiniams, socialiniams klausimams svarstyti. Pirmieji mitingai Anglijoje kilo iš parapijų bei grafysčių gyventojų susirinkimų, bei peticijų pateikimo karaliui ir Parlamentui. Mitingai didesnę įtaką įgijo XVIII a. viduryje. Pirmą kartą protestai mitingais reikšmingai pasireiškė 1763 m. apmokestinus cukrų. Ši akcija truko trejetą metų ir baigėsi sėkmingai.